**Zápis detí do 1.ročníka ZŠ 1. – 4.ročník Jablonec**

**na školský rok 2024/2025**

Vážení rodičia!

**Zápis detí do 1.ročníka** našej základnej školy

na školský rok 2024/2025

**sa uskutoční v utorok 9.apríla 2024**

**v čase od 14:30 do 18:00 hod. v budove ZŠ.**

Oznámenie o určení miesta a času zápisu dieťaťa na plnenie povinnej školskej dochádzky pre školský rok 2024/2025 v zmysle § 2, článok 2 VZN č. 1/2016 bude zverejnené na webovej stránke a vo vitríne našej školy, na webovej stránke našej obce a v priestoroch Materskej školy Jablonec.

Ak ste sa rozhodli svoje dieťa zapísať do ZŠ Jablonec, vyplňte na webovej stránke našej školy elektronickú prihlášku, vytlačte, podpíšte a prineste so sebou na zápis. **Prihláška musí byť podpísaná oboma zákonnými zástupcami.**

*Podľa § 144 zákona č.245/2008 Z.z. o výchove a vzdelávaní (tzv. školský zákon) účinného od 1. januára 2022 sa na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na žiadosti, vyžaduje* ***podpis oboch zákonných zástupcov dieťaťa.***

Ak zákonný zástupca nemá možnosť vyplniť prihlášku elektronicky alebo si ju stiahnuť z webového sídla základnej školy, môže si vyzdvihnúť prihlášku v listinnej podobe osobne v základnej škole. Vyplnenú a podpísanú ju prinesie so sebou na zápis. **Prihláška musí byť podpísaná oboma zákonnými zástupcami.**

**Každé dieťa,** ktoré do 31. augusta 2024 (vrátane) **dovŕši vek šesť rokov,** **musí** jeho zákonný zástupca (ďalej rodič) **prihlásiť na plnenie povinnej školskej dochádzky.**

Ak dieťa k 31.8.2024 dovŕši vek 6 rokov, ale bude pokračovať v šk.roku 2024/2025 v predprimárnom vzdelávaní v materskej škole, vydá o tom rozhodnutie riaditeľka MŠ, ktorú dieťa v súčasnosti navštevuje (tzv. odklad povinnej školskej dochádzky).

Pre kontrolu správnosti údajov vo vyplnenej prihláške vyžadujeme pri zápise:

1. osobné údaje o dieťati v rozsahu

* meno, priezvisko
* dátum a miesto narodenia (rodný list k nahliadnutiu)
* adresa trvalého pobytu alebo adresa miesta, kde sa dieťa obvykle zdržiava, ak sa nezdržiava na adrese trvalého pobytu
* rodné číslo
* štátna príslušnosť
* národnosť
* zdravotná poisťovňa (kartičku poistenca)

1. osobné údaje o zákonných zástupcoch dieťaťa v rozsahu

* titul, meno a priezvisko
* adresa bydliska a druh pobytu (občiansky preukaz)
* kontakt na účely komunikácie (e-mail, telefón)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zápisu do 1. ročníka sa musia zúčastniť aj deti, ktoré v školskom roku 2023/2024 pokračovali v predprimárnom vzdelávaní v MŠ, tzv. "mali odklad povinnej školskej dochádzky".**

**Žiaden právny predpis nezakazuje rodičovi podať prihlášku do viacerých škôl a  zúčastniť sa zápisu vo viacerých školách. V prípade, ak bude dieťa napokon prijaté do viacerých škôl, je vhodné, aby rodičia oznámili, do ktorej školy dieťa v septembri nastúpi.**

V Jablonci 19. 03. 2024 Mgr.Štěpánka Oscitá

riad.školy